Presidenti Bush mban fjalimin tradicional për gjendjen e vendit
Presidenti tha mes të tjerash se shtimi i forcave amerikane në Irak ka sjellë përmirësime dramatike në aspektin e sigurimit dhe se al-K
Për herë të shtatë dhe të fundit, George W. Bush eci drejt podiumit të Dhomës së Përfaqësuesve për të mbajtur fjalimin e përvitshëm mbi Gjendjen e Vendit. Të rreshtuar në të dy anët e shkallëve të sallës së madhe, anëtarët e Kongresit i uruan atij mirëseardhjen ndërkohë që kamerat televizive shpërndanin imazhet në mbarë globin. Mbrëmë, vemendja që po u kushtohet zgjedhjeve presidenciale u la përkohësisht mënjamë dhe të gjithë sytë ishin përqendruar te Presidenti Bush. Ai nuk reflektoi për të kaluarën. Por ai foli me hollësi për çështjet që do të ndikojnë për t’i dhënë formë asaj që ai do të lerë pas si president – duke filluar me luftën në Irak dhe me vendimin e tij për të dërguar atje 30 mijë trupa amerikane shtesë. Rreth gjysma e fjalimit i kushtohej politikës së jashtëme, me një theks të veçantë te Lindja e Mesme. Presidenti Bush foli mbi shpresat e tij për një marrëveshje paqeje izraelito-palestineze. Ai i bëri këtë thirrje qeverisë së Iranit. Presidenti Bush foli gjithashtu për vendosmërinë e tij për të mbrojtur ekonominë amerikane. Ai e pranoi se shumë amerikanë janë të shqetësuar se ngadalësimi i rritjes ekonomike mund të çojë në një recesion të madh dhe ai u përpoq të zbusë këto shqetësime. Presidenti i bëri thirrje Kongresit të miratojë paketën e nxitjes ekonomike që administrata ka hartuar në bashkëpunim me udhëheqësit demokratë dhe republikanë të Dhomës së Përfaqësuesve. Ai u bëri thirrje ligjvënësve të ripërtërijnë një program i cili i jep mundësi qeverisë të përgjojë fshehurazi komunikimet mes amerikanëve dhe personave të dyshuar si terroristë jashtë vendit pa kërkuar lejen e gjykatës. Për të gjitha këto dhe çështje të tjera, Presidenti Bush u shpreh se secili duhet të lerë mënjanë politikën, diçka e vështirë kjo ndërkohë që vendi ndodhet në valën e një fushate të ashpër presidenciale. Dy nga kandidatët demokratë që janë në garë për të fituar emërimin e partisë së tyre, senatorët Hillary Clinton dhe Barack Obama – ishin të pranishëm për të dëgjuar fjalimin e presidentit Bush. Përgjigja zyrtare e demokratëve ndaj fjalimit të presidentit Bush u dha nga guvernatorja e shtetit Kansas, Kathleen Sebelius. tha zonja Sebelius. Ajo tha se sfidat mund të përballohen nëse amerikanët e të gjitha bindjeve politike bashkohen. Guvernatorja Sebelius tha se amerikanët nuk kanë frikë të përballen me alternativa të vështira por nuk kanë më durim për politika përçarëse. //ii